## Odluka o izgradnji Spomenika Domovini

### NN 50/2001 (1.6.2001.), Odluka o izgradnji Spomenika Domovini

# Vlada Republike Hrvatske

if !supportEmptyParas endif

805

Na teme­lju članka 30. stavka 2. Zakona o Vladi Republike Hrvatske
(»Narodne novine«, br. 101/98 i 15/2000), Vlada Repub­like Hrvatske je na
sjednici održanoj 28. svib­nja 2001. godine donijela

## ODLUKU

### O IZGRADNJI SPOMENIKA DOMOVINI

I.

Polazeći od potrebe da se trajno obi­lježi borba hrvatskoga naroda za
slobodu i nezavisnost Domovine,

izražavajući zahvalnost naraštajima koji su kroz dugu povijest borbi za
Domovinu prinijeli najveće žrtve,

odajući poštova­nje i sućut svim građanima koji su podnijeli najveća
strada­nja u obrani Domovine,

ističući da su pobjedom u Domovinskom ratu hrvatski narod i građani
Hrvatske potvrdili svoju odlučnost i sposobnost očuva­nja državne nezavisnosti,

potvrđujući teme­ljne vrijednosti
Ustava Republike Hrvatske kao demokratske države u kojoj se jamče i osiguravaju
ravnopravnost, slobode i prava čovjeka i držav­ljanina,

iskazujući privrženost
Hrvatske demokratskim načelima međunarodnog poretka, miru i surad­nji među
narodima i državama, na teme­lju međusobnog poštova­nja i samopoštova­nja hrvat­skoga
naroda i svih građana Hrvatske,

Vlada Republike Hrvatske izgradit će Spomenik Domovini.

II.

U svrhu ostvariva­nja ci­ljeva iz točke I. ove Odluke, osniva se Odbor
za izgrad­nju Spomenika Domovini (u da­lj­njem tekstu: Odbor), koje­g čine
predsjednik, zamjenik predsjednika i 17 članova.

Predsjednik Odbora je
predsjednik Vlade Republike Hrvat­ske, a zamjenik predsjednika Odbora je
potpredsjednik Vlade Republike Hrvatske koji zamje­njuje predsjednika.

Članovi Odbora su:

– ministar kulture,

– ministar zaštite okoliša i
prostornog uređe­nja,

– ministar za javne radove,
obnovu i gradite­ljstvo,

– ministar obrane,

– ministar unutar­njih
poslova,

– ministar hrvatskih branite­lja
iz Domovinskog rata,

– predsjednik Odbora za
obrazova­nje, znanost i kulturu Hrvatskoga sabora,

– predsjednik Odbora za ratne veterane Hrvatskoga sabora,

– gradonačelnik Grada Zagreba,

– predstavnik Predsjednika Republike Hrvatske,

– predstavnik Hrvatske akademije znanosti i umjetnosti,

– predstavnik udruga proisteklih iz Domovinskog rata,

– predstavnik Zajednice hrvatskih sveučilišta,

– predstavnik Matice hrvatske,

– predstavnik Udruže­nja hrvatskih arhitekata,

– predstavnik Društva povjesničara umjetnosti Hrvatske,

– predstavnik Hrvatske sekcije Međunarodne udruge kritičara likovne
umjetnosti (AICA).

III.

U obav­lja­nju svojih zadaća Odbor osobito:

– utvrđuje prijedlog plana aktivnosti na izgrad­nji Spomenika Domovini,

– predlaže Vladi Republike Hrvatske plan izgrad­nje Spomenika Domovini,

– osniva povjerenstvo za odabir lokacije,

– raspisuje javni i arhitektonsko-urbanistički i kiparski natječaj za
izgrad­nju Spomenika Domovini,

– osniva povjerenstvo za provedbu javnog arhitektonsko-urbanističkog i
kiparskog natječaja,

– izvješćuje Vladu Republike Hrvatske o izvrše­nju plana aktivnosti na
izgrad­nji Spomenika Domovini.

IV.

Na prijedlog Odbora Vlada Republike Hrvatske utvrđuje plan aktivnosti za
izgrad­nju Spomenika Domovini.

Sredstva za provedbu plana aktivnosti, te izgrad­nju Spomenika Domovini
osigurat će se u državnom proračunu Republike Hrvatske, sukladno posebnoj
odluci Vlade Republike Hrvatske.

V.

Stručne i administrativne poslove na provedbi ove Odluke, a sukladno
odlukama Odbora, obav­lja Ministarstvo kulture.

VI.

Ova Odluka stupa na snagu danom donoše­nja, a objavit će se u »Narodnim
novinama«.

Klasa: 611-04/01-02/02
Urbroj: 5030104-01-1
Zagreb, 28. svib­nja 2001.

Predsjednik **Ivica Račan,** v. r

if !supportEmptyParas endif

Odluka, NN 50/2001-805